Веднага след постройката е включен в 1-ва крайцерска ескадра на Средиземноморския флот ("Mediterranean Fleet"), където и провежда първите 10 години служба. След края на модернизация, през февруари 1941 г., влиза в състава на Флота на Метрополията ("Home Fleet"). В течение на 1941 г. се занимава с конвойна дейност и прихващане на германски търговски съдове (принуждава да се самопотопят 3 транспорта). През септември 1941 г. доставя в Архангелск личните представители на президента Ф. Рузвелт – Уилям Хариман и Г.Стърди и упълномощения от английското правителство лорд 1-ви барон Бивърбрук. В периода 1942 – 43 г. участва в арктическите конвои, прикрива прехода на PQ15, PQ17, PQ18. След ремонт, в началото на 1944 г., е изпратен в Далечния Изток. Участва в операции на британския флот при бреговете на Индонезия и Малайзия.